تيبيبط
{{مقالة مقطوعة من شجرة}}
{{معلومات كائن}}
'''تيبيبط''' ولا '''حميريطة''' ولا '''درسة الدار''' ([[سمية علمية|السمية لعيلمية]] ('''Emberiza Sahari''') هو [[طير]] من [[عصفوريات الشكل]] ف لفاميلة د الدرسيات. ف [[لمغريب]] هاد الطير عندو سمعة زوينة، كايدخل و كاياكل ب حرية ف الديور، لحوانت، و الساحات د الجوامع.<ref>{{مرجع ويب
|url=https://earthlife.net/housebuntings/
|title=Earth Life, House Buntings
|date=2023-07-12
|accessdate=2024-07-31
|first=ڭوردون
|last=رامل
}}</ref>

هو ساكن أصلي و كايتجاوج ف لبلايص الصحراوية من شمال غرب إفريقيا ل [[مالي]] و [[تشاد|التشاد]]. ف لمغريب، هاد النوع توسع من [[عوام 1960|الستينات]] من [[جبال لأطلس]] ل الشمال حتى وصل ل [[طانجا|طنجة]] و [[تطوان]] و السواحل الجنوبية د [[سپانيا|الصبليون]] و [[جبل الطر]] موؤخرا. تيبيبط كايتجاوج حدا السكنة د بنادم، كايحط من 2 ل 4 د لبيضات ف التقابي د لعيمارات و لبني.

== السمية ==
على حساب [[محمد شفيق]] و [[محمد بوسلام]]، كلمة تيبيبط جات من لأمازيغية {{lang|zgh|ⵉⴱⵉⴱⴹ}} ئبيبض، و الجمع ديالها ئبيبضن.<ref>{{مرجع كتاب
|title=الدارجة المغربية مجال توارد بين الأمازيغية والعربية
|author1=محمد شفيق،
|year=1999
|language=ar, ary
|pages=89
}}</ref><ref>{{مرجع كتاب
|title=معجم الدارجة المغربية: الجذور و الاختلافات الجهوية
|author1=[[محمد بن البشير بوسلام]]
|year=2015
|language=ar, ary
|page=462
}}</ref>

== لوصف ==

تيبيبط توصف لأول مرة ف 1850. طولو من 14 ل 16 [[سنتيميتر|سونتيميطر]]، بحالو بحال قريبو الدرسة لمخططة، و صغر من الدرسة د الصخور. الدكر لمجاوج كاتكون كسدتو قهوية-ليمونية مرملة، و راس رمادي شوية غالق بلا لخط لبيض لي فوق لعين (Supercilium) لي عند قريبو الدرسة لمخططة. الراس د النتوة كايكون قهوي غادي ل الرمادي ب غلوقية كتر. لوزان ديالهوم كاتفاوت بين 12 [[ݣرام]] ل 18 ݣرام.<ref>{{مرجع ويب
|url=https://www.oiseaux.net/birds/house.bunting.html
|title=House Bunting Emberiza sahari - Bruant du Sahara
|accessdate=2024-07-31
}}</ref><ref>{{مرجع ويب
|url=https://animalinformation.com/animal/house-bunting/
|title=House Bunting
|accessdate=2024-07-31
}}</ref>

تيبيبط موؤخرا تفرق على النوع لقريب ليه الدرسة لمخططة و ولا نوع مستاقل، هاد النوع كان كايتعتابر نوع فرعي د التيبيبط Emberiza striolata sahari. الدرسة لمخططة مبدل على التيبيبط ب خطوط كتيرة ف لوجه و كرش فاتحة ف اللون على التيبيبط.

== الريجيم ==

تيبيبط كاياكل الزريعة و [[بخوش|لحشرات]] ب لأساس. عندهوم مناقر مخصصة لي كاتخليهوم يهرسو لبدور و ياخدو التقاوت. هوما عزيز عليهوم ب الضبط بزاف د النواع من الزريعات د لݣازو. زيد على هادشي، يقدرو يكونسوميو اللاسلسوليات الصغار، بحال لخنافس، النمل، و ليرقات، ب لاخص ف جوايه موسم لملاقية فين كايخصهوم يعطيو ريجيم زايد ب لپروتين ل النتوات ديالهوم.

== التوسع د هاد النوع ف بلايص جديدة ==

هاد النوع بيّن التأقلوم ديالو ف بلايص جديدة خوصوصا لمدينية.

=== التوسع ديالو ف الشمال د لمغريب ===

قبل من 2003، هاد النوع ماكانش كايسكن ف طنجة، ف لوسط د [[عوام 2000]]، التيبيبط بدا يعمر ف لمدينة لقديمة د طنجة. ف عام 2011، التيبيبط لي جاي من الجنوب توسع كتر فمدينة طنجة، آپار من لمدينة لقديمة لي سكن فيها من هادي عوام، النوع بدا يتشاف ف بزاف د لحومات و لأحياء لي ضايرين ب طنجة بحال كازاباراطا.<ref>{{مرجع ويب
|url=https://magornitho.org/2011/10/house-bunting-tangier/
|title=Expansion of House Bunting in Tangier
|date=2011-10-23
|accessdate=2024-07-31
}}</ref>

التيبيبط كمل لستيعمار ديالو ل بلايص جديدة، بلستيعمار ديالو ل مدينة تطوان من جوايه 2010 على لاقل، ب عوام قليلة مورا ماتجاوجو ب وتيرة سريعة، هاد النوع بدا يتفرق برا لمدينة. و بدا مستعمارة جديدة ف محمية جبل موسى و مدينة [[سبتة]] فين كايتجاوجو ب طاريقة مزوهرة.<ref>{{مرجع ويب
|url=https://magornitho.org/2015/06/emberiza-sahari-jbel-moussa/
|title=House Bunting at Jbel Moussa and Ceuta
|date=2015-07-03
|accessdate=2024-07-31
}}</ref>

=== التوسع ديال التيبيبط ف الصبليون و ؤروپا ===

ف 2011، غير 2 تسجالات على هاد النوع، و لاكين عتابرو هاد النوع غير هرب من محمية جبل موسى لي كاتفرقها معا طاريفة غير كيلوميطرات قلال.

=== أول مستعمارة د التيبيبط مشجلة ف ؤروپا ===

لحضور د التيبيبط كا طير متشرد ف [[إيبيريا|إبيريا]] تشجل أول مرة ف 2009. موراها، بزاف د الشهود شافو هاد الطير ف بلديات د لخزيرات و طاريفة ف مقاطعة قاديش، و ف مالاݣا و ف جبل الطر.

ف 22 يونيو 2023، ف السونطر ڤيل د لخزيرات، دكر بالغ من هاد النوع تشاف كايغني و كايعاود و كايبين واحد السلوك طيريطوريال. لحضور و السلوك الطيريطوريال ديالو بدا يتعاود ف نفس لبلاصة ف ليام لي موراها. تقريبا سيمانة موراها، دكر آخر و نتوا تلقاو، هادي هي أول مرة هاد النوع تشجل معا بعضياتو ف السواحل لوروپية و جبل الطر. يام من موراها، النوع كمل لحضور ديالو ف دوك لبلايص، و السلوكات د لمجاوجة بدات تبان. ف 8 شتنبر 2023، عالم د الطيور اللوكال آنطونيو خيسووس سيپوولبيذا شاف شنيبير د هاد النوع و هو كايطلب لماكلة و ف اللخر وكلو واحد التيبيبط بالغ. 3 يام من بعد، تكونفيرما لحضور د شنيبير تاني، هادشي كايبين لمجاوجة الناجحة د هاد النوع ف أقصى جنوب ؤروپا.<ref>{{مرجع ويب
|url=https://magornitho.org/2023/09/first-breeding-house-bunting-europe/
|title=House Bunting breeds in Europe for the first time
|date=2023-09-12
|accessdate=2024-07-31
}}</ref>

== مصادر ==
{{عيون}}
{{ضبط مخازني}}

[[تصنيف:طيور توصفو ف 1850]]
[[تصنيف:نواع مامهدداش د ليستا لحمرا]]
[[تصنيف:طيور د لمغريب]]
[[تصنيف:مقالات د مسابقة ويكيپيديا ب الداريجة غشت 2024]]
[[تصنيف:تيبيبط (ݣنس)]]
[[تصنيف:طيور د شمال إفريقيا]]
تيبيبط ولا حميريطة ولا درسة الدار (السمية لعيلمية (Emberiza Sahari) هو طير من عصفوريات الشكل ف لفاميلة د الدرسيات. ف لمغريب هاد الطير عندو سمعة زوينة، كايدخل و كاياكل ب حرية ف الديور، لحوانت، و الساحات د الجوامع.

هو ساكن أصلي و كايتجاوج ف لبلايص الصحراوية من شمال غرب إفريقيا ل مالي و التشاد. ف لمغريب، هاد النوع توسع من الستينات من جبال لأطلس ل الشمال حتى وصل ل طنجة و تطوان و السواحل الجنوبية د الصبليون و جبل الطر موؤخرا. تيبيبط كايتجاوج حدا السكنة د بنادم، كايحط من 2 ل 4 د لبيضات ف التقابي د لعيمارات و لبني.

 السمية 
على حساب محمد شفيق و محمد بوسلام، كلمة تيبيبط جات من لأمازيغية  ئبيبض، و الجمع ديالها ئبيبضن.

 لوصف 

تيبيبط توصف لأول مرة ف 1850. طولو من 14 ل 16 سونتيميطر، بحالو بحال قريبو الدرسة لمخططة، و صغر من الدرسة د الصخور. الدكر لمجاوج كاتكون كسدتو قهوية-ليمونية مرملة، و راس رمادي شوية غالق بلا لخط لبيض لي فوق لعين (Supercilium) لي عند قريبو الدرسة لمخططة. الراس د النتوة كايكون قهوي غادي ل الرمادي ب غلوقية كتر. لوزان ديالهوم كاتفاوت بين 12 ݣرام ل 18 ݣرام.

تيبيبط موؤخرا تفرق على النوع لقريب ليه الدرسة لمخططة و ولا نوع مستاقل، هاد النوع كان كايتعتابر نوع فرعي د التيبيبط Emberiza striolata sahari. الدرسة لمخططة مبدل على التيبيبط ب خطوط كتيرة ف لوجه و كرش فاتحة ف اللون على التيبيبط.

 الريجيم 

تيبيبط كاياكل الزريعة و لحشرات ب لأساس. عندهوم مناقر مخصصة لي كاتخليهوم يهرسو لبدور و ياخدو التقاوت. هوما عزيز عليهوم ب الضبط بزاف د النواع من الزريعات د لݣازو. زيد على هادشي، يقدرو يكونسوميو اللاسلسوليات الصغار، بحال لخنافس، النمل، و ليرقات، ب لاخص ف جوايه موسم لملاقية فين كايخصهوم يعطيو ريجيم زايد ب لپروتين ل النتوات ديالهوم.

 التوسع د هاد النوع ف بلايص جديدة 

هاد النوع بيّن التأقلوم ديالو ف بلايص جديدة خوصوصا لمدينية.

 التوسع ديالو ف الشمال د لمغريب 

قبل من 2003، هاد النوع ماكانش كايسكن ف طنجة، ف لوسط د عوام 2000، التيبيبط بدا يعمر ف لمدينة لقديمة د طنجة. ف عام 2011، التيبيبط لي جاي من الجنوب توسع كتر فمدينة طنجة، آپار من لمدينة لقديمة لي سكن فيها من هادي عوام، النوع بدا يتشاف ف بزاف د لحومات و لأحياء لي ضايرين ب طنجة بحال كازاباراطا.

التيبيبط كمل لستيعمار ديالو ل بلايص جديدة، بلستيعمار ديالو ل مدينة تطوان من جوايه 2010 على لاقل، ب عوام قليلة مورا ماتجاوجو ب وتيرة سريعة، هاد النوع بدا يتفرق برا لمدينة. و بدا مستعمارة جديدة ف محمية جبل موسى و مدينة سبتة فين كايتجاوجو ب طاريقة مزوهرة.

 التوسع ديال التيبيبط ف الصبليون و ؤروپا 

ف 2011، غير 2 تسجالات على هاد النوع، و لاكين عتابرو هاد النوع غير هرب من محمية جبل موسى لي كاتفرقها معا طاريفة غير كيلوميطرات قلال.

 أول مستعمارة د التيبيبط مشجلة ف ؤروپا 

لحضور د التيبيبط كا طير متشرد ف إبيريا تشجل أول مرة ف 2009. موراها، بزاف د الشهود شافو هاد الطير ف بلديات د لخزيرات و طاريفة ف مقاطعة قاديش، و ف مالاݣا و ف جبل الطر.

ف 22 يونيو 2023، ف السونطر ڤيل د لخزيرات، دكر بالغ من هاد النوع تشاف كايغني و كايعاود و كايبين واحد السلوك طيريطوريال. لحضور و السلوك الطيريطوريال ديالو بدا يتعاود ف نفس لبلاصة ف ليام لي موراها. تقريبا سيمانة موراها، دكر آخر و نتوا تلقاو، هادي هي أول مرة هاد النوع تشجل معا بعضياتو ف السواحل لوروپية و جبل الطر. يام من موراها، النوع كمل لحضور ديالو ف دوك لبلايص، و السلوكات د لمجاوجة بدات تبان. ف 8 شتنبر 2023، عالم د الطيور اللوكال آنطونيو خيسووس سيپوولبيذا شاف شنيبير د هاد النوع و هو كايطلب لماكلة و ف اللخر وكلو واحد التيبيبط بالغ. 3 يام من بعد، تكونفيرما لحضور د شنيبير تاني، هادشي كايبين لمجاوجة الناجحة د هاد النوع ف أقصى جنوب ؤروپا.

 مصادر 

تصنيف:طيور توصفو ف 1850
تصنيف:نواع مامهدداش د ليستا لحمرا
تصنيف:طيور د لمغريب
تصنيف:مقالات د مسابقة ويكيپيديا ب الداريجة غشت 2024
تصنيف:تيبيبط (ݣنس)
تصنيف:طيور د شمال إفريقيا